text: 19-årig kvinde amok - rev betjents uniform i stykker
  02 september 2018 kl. 09.44
  Kvinden gik amok på betjenten, da hun blev stoppet med mistanke om spirituskørsel. 
  Den 19-årige kvinde var ikke enig i, at hun skulle stoppes af politiet. Hun blev så rasende over at blive stoppet, at hun gik amok på en betjent.
  Kvinden kradsede betjenten i ansigtet og rev hans uniform i stykker, oplyser vagtchefen ved Syd- og Sønderjyllands Politi.
  Betjenten stoppede kvinden, der er fra Aabenraa, da han havde mistanke om spirituskørsel, hvilket også var tilfældet.
  Hun er nu - udover spirituskørsel - sigtet for vold mod tjenestemand. Hun bliver fremstillet i Retten i Sønderborg søndag kl. 13.
  